Бар’ерам для парушальнікаў стала абсталяванне найбольш людных месцаў сістэмамі відэаназірання. Відэакамеры з вывадам на пульт РАУС ужо ўстаноўлены на плошчы Леніна ў Лунінцы, на чарзе – Прывакзальная плошча. Аднак задавальненне гэта дарагое, таму разам з тэхнічным удасканаленнем трэба шукаць іншыя шляхі барацьбы са злачыннасцю. У тым ліку і з распаўсюджваннем наркатычнай атруты. Па словах Аляксандра Карлюка, кантынгент аматараў наркотыкаў і псіхатропаў маладзее. На ўліку сёння 120 наркаманаў, з якіх 15 – непаўналетнія. Каб перакрыць каналы трапляння забароненых рэчываў на тэрыторыю нашага раёна, асаблівая ўвага ўдзяляецца выкрыццю збытчыкаў атруты. Летась з 48-мі крымінальных спраў, звязаных з незаконным абаротам наркатычных і псіхатропных рэчываў, 21 – узбуджана менавіта за збыт забароненых рэчываў.